Carl Michelsen blev født i København som søn af hofjuveler [[Anton Michelsen]] (f. 1. juli 1809 i [[Odense]] – d. 14. december 1877 i København) og Ida Johanne Cecilie Margrethe f. Hansen (f. 26. august 1815 d. 13. november 1889). Anton Michelsen, der lærte i [[Odense]], kom [[1830]] til København, hvor han bl.a. arbejdede hos [[J.B. Dalhoff]], og hvor han efter en udenlandsrejse (1837-40) etablerede sig i [[1841]]. Han fik her en stadig voksende virksomhed, i hvilken det Dalhoffske værksted blev optaget, og han var den første danske guldsmed, der deltog i [[Exposition Universelle (1855)|Verdensudstillingen i Paris 1855]]. [[1848]] blev han hofjuveler. Det var hans mening, at hans 2 sønner William og Carl skulle fortsætte hans forretning, den første som teknisk, den anden som merkantil leder. Men da William Michelsen, der var oplært i Paris, døde [[1876]], gik Virksomheden ved faderens død året efter udelukkende over til Carl Michelsen, der [[1872]] var blevet student fra [[Metropolitanskolen]]. Under ham blev virksomheden væsentlig udviklet, hvad han bl.a. viste på forskellige udstillinger ([[Malmø]] [[1881]], [[Den Nordiske Industri-, Landbrugs- og Kunstudstilling i Kjøbenhavn 1888|København 1888]], [[World's Columbian Exposition|Verdensudstillingen i Chicago 1893]], udstillingen i Malmø [[1896]], i [[Stockholm]] [[1897]] og [[Exposition Universelle (1900)|verdensudstillingen]] i Paris [[1900]], hvor han var kommissær, og ved de f.eks. i anledning af kong [[Christian IX]]'s og [[Louise af Hessen|dronning Louises]] guldbryllup (1892) og [[Frederik 8.|kronprins Frederiks]] og [[Louise af Sverige|kronprinsesse Louises]] sølvbryllup ([[1894]]) med dygtig kunstnerhjælp udførte større arbejder. [[1878]] var han blevet ordensjuveler og i [[1880]] hofjuveler.
Politik Historie Erhvervsliv Ledelse Foreninger Organisationer Uddannelsesinstitutioner Materiel_kultur Ledere